02015D0038 — DA — 24.03.2022 — 001.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:









▼B

DEN EUROPÆISKE CENTRALBANKS AFGØRELSE (EU) 2015/2218

af 20. november 2015

om proceduren til udelukkelse af medarbejdere fra formodningen om, at de har en væsentlig indflydelse på et kreditinstitut under tilsyns risikoprofil (ECB/2015/38)







▼M1

Artikel 1

Anvendelsesområde

Denne afgørelse fastsætter de proceduremæssige krav til den anmodning om forudgående samtykke, som kreditinstitutterne under tilsyn skal indsende til ECB for at kunne undtage medarbejdere eller medarbejderkategorier fra formodningen om at være identificerede medarbejdere på grundlag af de kvantitative kriterier, der er fastsat i artikel 6 i Kommissionens delegerede forordning (EU) 2021/923 ( 1 ).

▼B

Artikel 2

Definitioner

I denne afgørelse forstås ved:

1) »kreditinstitut under tilsyn« : en signifikant enhed under tilsyn som defineret i artikel 2, nr. 16), i forordning (EU) nr. 468/2014 (ECB/2014/17) eller en signifikant koncern under tilsyn som defineret i artikel 2, nr. 22), i forordning (EU) nr. 468/2014 (ECB/2014/17)

2) »ECB-tilsynsafgørelse« : samme betydning som defineret i artikel 2, nr. 26), i forordning (EU) nr. 468/2014 (ECB/2014/17)

▼M1

3) »identificerede medarbejdere« : a) alle et kreditinstitut under tilsyns medarbejdere og medarbejderkategorier, hvis arbejde har en væsentlig indflydelse på kreditinstituttets risikoprofil, og som er specificeret i artikel 92, stk. 3, litra a) -c), i direktiv 2013/36/EU, og b) alle andre medarbejdere og medarbejderkategorier, som ikke er udtrykkeligt specificeret i artikel 92, stk. 3, litra a) -c), i direktiv 2013/36/EU, og hvis arbejde har en indflydelse på et kreditinstitut under tilsyns risikoprofil, der forholdsmæssigt er lige så væsentlig som de medarbejderes eller medarbejderkategoriers indflydelse, der er omhandlet i artikel 4 i delegeret forordning (EU) 2021/923

▼B

Artikel 3

Generelle oplysninger, som skal stilles til ECB's rådighed

▼M1

1. En anmodning om forudgående samtykke, som omhandlet i artikel 6, stk. 3, i delegeret forordning (EU) 2021/923, skal indeholde følgende oplysninger vedrørende udgangen af det foregående regnskabsår og det indeværende regnskabsår: ▼B a) referencedagen b) LEI-koden (identifikationen for den juridiske enhed) for kreditinstituttet under tilsyn c) antal ansatte i fuldtidsækvivalenter d) antal identificerede medarbejdere ▼M1 e) antal identificerede medarbejdere baseret på de kvalitative kriterier i artikel 92, stk. 3, litra a) og b), i direktiv 2013/36/EU og i artikel 5 i delegeret forordning (EU) 2021/923 f) antal identificerede medarbejdere baseret udelukkende på de kvantitative kriterier, der er fastsat i artikel 92, stk. 3, litra c), i direktiv 2013/36/EU og i artikel 6 i delegeret forordning (EU) 2021/923, sammen med oplysninger om, hvilken af kategorierne specificeret i artikel 92, stk. 3, litra c), i direktiv 2013/36/EU eller i artikel 6, stk. 1, litra a) eller b), i delegeret forordning (EU) 2021/923, den enkelte identificerede medarbejder tilhører. ▼B g) antal identificerede medarbejdere udelukkende baseret på yderligere kriterier, som kreditinstituttet under tilsyn har fremsat.

▼M1

2. En anmodning om forudgående samtykke, som omhandlet i artikel 6, stk. 3, i delegeret forordning (EU) 2021/923, skal indeholde følgende oplysninger for hver enkelt medarbejder, for hvilken der anmodes om anvendelse af artikel 6, stk. 2 i delegeret forordning (EU) 2021/923: ▼B a) medarbejderens navn, enhed, forretningsenhed, afdeling, stillingsbetegnelse og rapporteringslinjer samt antal ansatte i fuldtidsækvivalenter under den pågældende medarbejders ledelse b) hvorvidt medarbejderen tilhører en funktion, der tager eller kontrollerer risici, og hvis dette er tilfældet, tærsklen i million(er) euro for de risikopositioner, som funktionen må udføre c) hvorvidt medarbejderen er medlem af udvalg, og i dette tilfælde udvalgets navn, rapporteringsniveau og omfanget af bemyndigelse til at træffe risicibeslutninger udtrykt i procent af egentlig kernekapital ▼M1 d) den samlede aflønning i euro og fordelingen af variabel og fast aflønning til medarbejderen i referenceåret ▼B e) præstationsindikatorerne for medarbejderens variable aflønning ▼M1 f) de kvantitative kriterier, på grundlag af hvilke medarbejderen blev vurderet som værende en identificeret medarbejder (artikel 6, stk. 1, litra a), eller b), i delegeret forordning (EU) 2021/923 g) kriterierne, på grundlag af hvilke der anmodes om forudgående samtykke i henhold til artikel 6, stk. 3, i delegeret forordning (EU) 2021/923 for så vidt angår medarbejderen (artikel 6, stk. 2, litra a) eller b), i delegeret forordning (EU) 2021/923.

3. En anmodning om forudgående samtykke, som omhandlet i artikel 6, stk. 3, i delegeret forordning (EU) 2021/923, skal indeholde den årlige interne eller eksterne revisionsrapports vurdering af identificeringsprocessen for de identificerede medarbejdere og resultaterne heraf for hver enkelt medarbejder, som der anmodes om forudgående samtykke for i henhold til artikel 6, stk. 3 i delegeret forordning (EU) 2021/923.

▼B

Artikel 4

▼M1

Dokumentation, som kræves for at begrunde, at en medarbejder eller en medarbejderkategori kun udfører arbejde i og kun har ansvarsområder i en forretningsenhed, som ikke er en væsentlig forretningsenhed

1. Ved anmodning om forudgående samtykke, som omhandlet i artikel 6, stk. 3, i delegeret forordning (EU) 2021/923, skal kreditinstitutterne under tilsyn fremsende følgende dokumentation til ECB som begrundelse for, at en medarbejder eller den medarbejderkategori, som medarbejderen tilhører, kun udfører arbejde i og kun har ansvarsområder i en forretningsenhed, som ikke er en væsentlig forretningsenhed, jf. artikel 6, stk. 2, litra a), i delegeret forordning (EU) 2021/923: ▼B a) en detaljeret og omfattende beskrivelse af de opgaver og ansvarsområder, som den pågældende medarbejder eller medarbejderkategori har b) en organisationsplan for den pågældende forretningsenhed, som viser den hierarkiske struktur og rapporteringslinjerne, herunder den pågældende medarbejder eller medarbejderkategori c) en detaljeret beskrivelse af den interne kapital, der i overensstemmelse med artikel 73 i direktiv 2013/36/EU er fordelt til den pågældende forretningsenhed for det indeværende regnskabsår og de to foregående regnskabsår d) et overblik over den interne kapitalfordeling blandt alle forretningsenheder i overensstemmelse med artikel 73 i direktiv 2013/36/EU for det indeværende regnskabsår og de to foregående regnskabsår ▼M1 da) en erklæring, der begrunder, hvorfor forretningsenheden ikke på anden måde anses for at have væsentlig indflydelse på kreditinstituttet under tilsyns interne kapital ▼M1 e) en erklæring om, hvorfor kreditinstituttet under tilsyn tildelte medarbejderen eller den medarbejderkategori, som medarbejderen tilhører, en aflønning, som opfylder kriterierne i artikel 6, stk. 1, i delegeret forordning (EU) 2021/923, selv om medarbejderen eller den medarbejderkategori, som medarbejderen tilhører, arbejder i en forretningsenhed, der ikke er en væsentlig forretningsenhed f) en begrundet erklæring om, hvorfor medarbejderen eller den medarbejderkategori, som medarbejder tilhører, ikke opfylder de kvalitative kriterier i artikel 92, stk. 3, litra a) og b), i direktiv 2013/36/EU og i artikel 5 i delegeret forordning (EU) 2021/923 ▼M1 g) en detaljeret og omfattende erklæring om, hvorfor forretningsenheden ikke er et centralt forretningsområde som defineret i artikel 2, stk. 1, nr. 36), i Europa-Parlamentets og Rådets direktiv 2014/59/EU ( 2 ) eller som defineret i en delegeret retsakt, som Kommissionen tillægges beføjelser til at vedtage i henhold til artikel 2, stk. 2, i nævnte direktiv. ▼B

2. Hvis beskrivelsen af forretningsenhederne i kreditinstituttet under tilsyn er blevet ændret inden for det indeværende regnskabsår eller de to foregående regnskabsår, skal kreditinstituttet under tilsyn fremlægge årsagerne til denne ændring.

3. ECB kan kræve, at kreditinstituttet under tilsyn fremsender yderligere oplysninger til underbygning af ansøgningen.

Artikel 5

▼M1

Dokumentation, der kræves for at begrunde, at en medarbejders eller medarbejderkategoris arbejde ikke har en væsentlig indflydelse på en væsentlig forretningsenheds risikoprofil

1. Ved anmodning om forudgående samtykke, som omhandlet i artikel 6, stk. 3, i delegeret forordning (EU) 2021/923, skal kreditinstitutterne under tilsyn fremsende følgende dokumentation til ECB som begrundelse for, at det arbejde, som en medarbejder eller den medarbejderkategori, som medarbejderen tilhører, udfører, ikke har en væsentlig indflydelse på en væsentlig forretningsenheds risikoprofil, jf. artikel 6, stk. 2, litra b), i delegeret forordning (EU) 2021/923: ▼B a) en detaljeret og omfattende beskrivelse af de opgaver og ansvarsområder, som den pågældende medarbejder eller medarbejderkategori har b) en organisationsplan for den pågældende forretningsenhed, der viser den hierarkiske struktur og rapporteringslinjerne, herunder den relevante medarbejder eller medarbejderkategori ▼M1 c) en detaljeret beskrivelse af de kriterier, som er fastsat i artikel 3 i delegeret forordning (EU) 2021/923, og som er lagt til grund for vurderingen af, om det arbejde, som den pågældende medarbejder eller den medarbejderkategori, som medarbejderen tilhører, udfører, ikke har en væsentlig indflydelse på en væsentlig forretningsenheds risikoprofil, og som specificerer, hvordan disse kriterier er blevet anvendt, samt hvordan der er blevet taget højde for alle relevante risici- og præstationsindikatorer, som anvendes i forbindelse med den interne risikomåling d) en erklæring om, hvorfor kreditinstituttet under tilsyn har tildelt medarbejderen eller den medarbejderkategori, som medarbejderen tilhører, en aflønning, der opfylder kriterierne i artikel 6, stk. 1, i delegeret forordning (EU) 2021/923, selv om medarbejderen ikke har en væsentlig indflydelse på en væsentlig forretningsenheds risikoprofil e) en begrundet erklæring om, hvorfor den pågældende medarbejder eller den medarbejderkategori, som medarbejderen tilhører, ikke opfylder de kvalitative kriterier i artikel 92, stk. 3, litra a) og b), i direktiv 2013/36/EU og i artikel 5 i delegeret forordning (EU) 2021/923. ▼B

2. ECB kan kræve, at kreditinstituttet under tilsyn fremsender yderligere oplysninger til underbygning af ansøgningen.

Artikel 6

Supplerende dokumentation, der underbygger ansøgninger vedrørende medarbejdere, der tildeles en samlet aflønning på 1 000 000 EUR eller derover

▼M1

1. Når kreditinstitutter under tilsyn anmoder om forudgående samtykke i henhold til artikel 6, stk. 3, i delegeret forordning (EU) 2021/923 vedrørende en medarbejder, som er blevet tildelt en samlet aflønning på 1 000 000 EUR eller derover i eller for det foregående regnskabsår, skal de fremsende følgende dokumentation til ECB, for at begrunde de ekstraordinære tilfælde, der er omhandlet i artikel 6, stk. 4, i delegeret forordning (EU) 2021/923: ▼B a) en detaljeret beskrivelse af de ekstraordinære omstændigheder forbundet med den pågældende medarbejders arbejde og deres indflydelse på kreditinstituttet under tilsyns risikoprofil. En stærkt konkurrencepræget situation anses ikke for at være et ekstraordinært tilfælde ▼M1 b) en detaljeret beskrivelse af ekstraordinære omstændigheder forbundet med den pågældende medarbejder, som forklarer, hvorfor kreditinstituttet under tilsyn har aflønnet medarbejderen med 1 000 000 EUR eller derover, selv om medarbejderen ifølge oplysningerne ikke har en væsentlig indflydelse på kreditinstituttet under tilsyns risikoprofil. ▼B

2. ECB kan kræve, at kreditinstituttet under tilsyn fremsender yderligere oplysninger til underbygning af ansøgningen.

▼M1 —————

▼M1

Artikel 8

Tidspunkt for indsendelse af anmodninger om forudgående samtykke

Anmodninger om forudgående samtykke i henhold til artikel 6, stk. 3, i delegeret forordning (EU) 2021/923 skal indsendes straks og senest seks måneder efter udgangen af det foregående regnskabsår.

▼B

Artikel 9

Vurderinger fortaget af ECB

▼M1

1. På grundlag af de oplysninger, der er indeholdt i en anmodning om forudgående samtykke, som omhandlet i artikel 6, stk. 3, i delegeret forordning (EU) 2021/923, vurderer ECB: ▼B a) dokumentationens fuldstændighed ▼M1 b) på hvilket grundlag kreditinstituttet under tilsyn har fastslået, at den pågældende medarbejder eller den medarbejderkategori, som medarbejderen tilhører, opfylder én af betingelserne i artikel 6, stk. 2, i delegeret forordning (EU) 2021/923 ▼B c) om medarbejderen eller medarbejderkategorien ikke har en væsentlig indflydelse på en væsentlig forretningsenheds risikoprofil gennem det arbejde, der udføres, ved at kontrollere: ▼M1 i) om kreditinstituttet under tilsyn har taget behørigt hensyn til betingelsen fastsat i artikel 6, stk. 2, litra a), i delegeret forordning (EU) 2021/923 eller i artikel 6, stk. 2, litra b), i delegeret forordning (EU) 2021/923, alt efter omstændighederne, og ii) om kreditinstituttet under tilsyn har godtgjort, at den pågældende medarbejder eller den medarbejderkategori, som medarbejderen tilhører, for hvem eller hvilken anmodningen om forudgående samtykke i henhold til artikel 6, stk. 3, i delegeret forordning (EU) 2021/923 fremsendes, ikke har en indflydelse på kreditinstituttet under tilsyns risikoprofil, der forholdsmæssigt er lige så væsentlig som den indflydelse, medarbejderkategorierne specificeret i artikel 92, stk. 3, litra a), b) eller c) i direktiv 2013/36/EU har d) for så vidt angår anmodninger om forudgående samtykke for medarbejdere, der er tildelt en samlet aflønning på 1 000 000 EUR eller derover, om ekstraordinære tilfælde gør sig gældende. I disse tilfælde skal ECB underrette Den Europæiske Banktilsynsmyndighed om resultaterne af den indledende vurdering, før ECB træffer en afgørelse.

2. ECB udsteder en afgørelse senest tre måneder efter modtagelse af den fuldstændige dokumentation.

▼M1 —————

▼B

Artikel 10

Varigheden af et tildelt forudgående samtykke

▼M1

1. Et forudgående samtykke givet af ECB, som omhandlet i artikel 6, stk. 3, i delegeret forordning (EU) 2021/923, er begrænset til medarbejderens præstation i regnskabsåret efter det år, hvor kreditinstituttet under tilsyn blev underrettet om ECB's tilsynsafgørelse, der indeholder samtykket.

▼B

2. For så vidt angår den første ansøgning for en medarbejder, gives samtykket for medarbejderens præstation i løbet af regnskabsåret, i hvilket kreditinstituttet under tilsyn blev underrettet om ECB's tilsynsafgørelse, der indeholder samtykket, og også for medarbejderens præstation i det følgende regnskabsår. Denne bestemmelse gælder kun for ansøgninger om forudgående samtykke, som indsendes efter denne afgørelses ikrafttræden.

Artikel 11

Overgangsbestemmelser

1. Denne afgørelse gælder for indsendelse af underretninger i henhold til artikel 4, stk. 4, eller ansøgninger om forudgående samtykke i henhold til artikel 4, stk. 5, i delegeret forordning (EU) nr. 604/2014, der indsendes efter denne afgørelses ikrafttræden.

2. Undtagelsesvis skal underretninger i henhold til artikel 4, stk. 4, eller ansøgninger om forudgående samtykke i henhold til artikel 4, stk. 5, i delegeret forordning (EU) nr. 604/2014, der er baseret på oplysninger fra 2014, indsendes senest den 31. december 2015.

3. Samtykke, som ECB tildeler i henhold til artikel 4, stk. 5, i delegeret forordning (EU) nr. 604/2014 under disse overgangsbestemmelser, gælder for medarbejderens præstation i regnskabsårene 2015 og 2016.

Artikel 12

Ikrafttræden

Denne afgørelse træder i kraft på dagen efter dens offentliggørelse i Den Europæiske Unions Tidende.